**ELŐTERJESZTÉS**

**Szombathely Megyei Jogú Város Közgyűlésének 2022. június 27-i ülésére**

**Javaslat egyes projektekkel kapcsolatos döntések meghozatalára**

1. Javaslat a „Szombathely - Zanat kerékpárút megvalósítása” című projekttel kapcsolatos döntés meghozatalára

Tájékoztatom a Tisztelt Közgyűlést, hogy a „Szombathely - Zanat kerékpárút megvalósítása" című projektre vonatkozó támogatói okirat 5.3. pont a) alpontjában a támogatott tevékenység utolsó napja 2023. 09. 30. napjában, a b) pontban a támogatott tevékenység időtartamának kezdő napjától kezdődően a támogatás felhasználásának végső határideje: 2022. 06. 30. napjában került meghatározásra.

A „Zanati kerékpárút” tárgyú közbeszerzési eljárásban az ajánlattételi határidőig 2 db árajánlat érkezett. A projektben rendelkezésre álló fedezetet mindkét összeg meghaladta, így mindkét ajánlatot érvénytelenné kellett nyilvánítani, és új közbeszerzési eljárást kell lefolytatni. Mivel a kivitelezés megindításának feltétele az eredményes közbeszerzési eljárás lefolytatása és kivitelezői szerződés megkötése, ezért a projekt megvalósíthatósága érdekében, a támogatás felhasználásának határidejét is módosítani szükséges.

Fenti indokokra tekintettel és az Innovációs és Technológiai Minisztériummal lefolytatott előzetes egyeztetés és jóváhagyás alapján javaslom, hogy a támogatói okirat akként kerüljön módosításra, hogy a támogatott tevékenység utolsó napja 2023. 09. 30. helyett 2024. 06. 30. napja legyen. A támogatott tevékenység időtartamának kezdő napjától kezdődően a támogatás felhasználásának végső határideje 2022.06.30. helyett szintén 2024. 06. 30. napja legyen.

1. Javaslat a BMÖGF/930/2021. számú, Belügyminisztérium mint Támogató által kiadott Támogatói Okirattal kapcsolatos döntés meghozatalára

A projekt egyes részelemei tekintetében – a saját hatáskörben történő átcsoportosításon túl – önerő biztosítása szükséges, amelynek pontos összege az egyes elemekhez tartozó közbeszerzési eljárások lebonyolítása után válik véglegessé. A projekt zavartalan bonyolítása érdekében azonban a szükséges forrás bevonásáról, annak felmerülésekor dönteni szükséges.

A "Belterületi útfejlesztések” sorhoz kapcsolódó kiviteli munkák eredményes közbeszerzési eljárása alapján a szerződés szerint felmerülő összes várható költség bruttó 380 millió Ft, amely közel 27 millió Ft megtakarítást és átcsoportosítást tesz lehetővé. „A Vásárcsarnok környékének rekonstrukciója, kapcsolódó parkolók kialakítása” soron a nyertes vállalkozó díja bruttó 255,5 millió Ft, amely a beruházás részeként létrejövő parkolók vonatkozásában – a visszaigényelhető 18 millió Ft ÁFÁ-t is levonva – közel 30 millió Ft-os többletköltséget jelent. A „Víztorony és környezetének fejlesztése II. ütem” munkáira az eredményes közbeszerzési eljárás alapján közel bruttó 150 millió Ft-ot kell fordítani, amely több mint bruttó 38 millió Ft hiányt jelent.

A projektek jelenlegi státuszából látszik, hogy már most – a „Gyöngyös-patak hídrekonstrukció” költségsor nélkül – többletforrás szükségessége mutatkozik. A közbeszerzési eljárás eredményétől függ, hogy a támogatói okirat véghatárideje és a forrásszükséglet hogyan alakul.

Javaslom, a Tisztelt Közgyűlés döntsön arról, hogy a támogatói okiratban nevesített egyes projektelemek megvalósítása érdekében a szükséges önerőt biztosítja azzal, hogy a különbözet kormányzati támogatás terhére történő biztosítása érdekében járjak el.

Javaslom továbbá, hogy a Tisztelt Közgyűlés a támogatói okirat határideje módosításának kezdeményezésére, valamint a változások adatlapon történő átvezetésére is hatalmazzon fel.

1. Javaslat a Gothard-kastély állagmegóvása című projekttel kapcsolatos döntés meghozatalára

Szombathely Megyei Jogú Város Önkormányzata 2020. december 1-jén kapta meg a Gothard-kastély állagmegóvásának támogatásáról szóló támogatói okiratot. A felhasználás véghatáridejeként az okirat 2022. augusztus 31. napját rögzítette.

A csökkentett műszaki tartalmú engedélyes és kiviteli tervek elkészítésére a tervezővel 2022. május 3-án kötöttünk szerződést. A szerződésben meghatározásra került az építési beruházásra rendelkezésre álló keretösszeg, bruttó 54,8 millió Ft nagyságban. A tervezői megbízás tartalmazza az engedélyes tervek elkészítésének, a festőrestaurátor általi kutatási engedély beszerzés és kutatási dokumentáció összeállításának, a faanyagvédelmi szakértő által a gombafertőzés kiterjedésének és mentesítés  technológiáját meghatározó munkarészeinek, valamint a kiviteli tervek elkészítésének feladatait. A felsorolt tevékenységek végzése folyamatosan zajlik.

Mivel a támogatói okiratban rögzített tervezési és kivitelezési tevékenységek befejezésére 2022. augusztus 31-ig nincs lehetőség, javaslom, hogy kezdeményezzük a támogatás felhasználása véghatáridejének módosítását 2023. december 31-re.

1. Javaslat a Szombathely és Vép településeket összekötő kerékpárút megépítése c. projekttel kapcsolatos döntés meghozatalára

A Terület- és Településfejlesztési Operatív Program keretén belül TOP-6.4.1-15 Fenntartható városi közlekedésfejlesztés tárgyú felhívásra Kedvezményezett TOP-6.4.1-15-SH1-2019-00003 azonosító számú, **„Szombathely és Vép településeket összekötő kerékpárút megépítése”** című projektben a 2020.02.27. napon kelt támogatási döntés alapján vissza nem térítendő támogatásban részesült.

A pályázat keretében megítélt támogatás hatályos összege 245.557.021 Ft. A tervezettnél alacsonyabb kivitelezési költség, valamint a fajlagos költségvetési korlátok miatt, 5% tartalék képzés mellett a projektben elszámolható támogatás 149.141.954 Ft. A fajlagos költségvetési korláttal érintett tételek esetében szükséges, hogy a Kedvezményezett Önkormányzat 6.785.333 Ft saját forrást biztosítson.

A projekt összköltsége 155.927.287 Ft.

A támogatási maradvány 96.415.067 Ft.

Javaslom, hogy a Tisztelt Közgyűlés az önkormányzat 2022. évi költségvetéséről szóló 2/2022. (III.1.) önkormányzati rendeletben a projekt megvalósításához szükséges, támogatáson felüli6.785.333,- Ftösszeget biztosítsa.

1. Javaslat a Horizon Europe programon belüli felhívásokra a későbbiekben benyújtandó pályázatokkal kapcsolatos döntések meghozatalára

Önkormányzatunk felkérést kapott arra, hogy vegyen részt 2022. szeptember eleji benyújtási határidejű Horizon Europe pályázatokban. Ezen pályázatoknak jelenleg még kialakulatlan a pontos tartalma és a konzorciumi partnerek köre, de valamennyi a fenntartható városi mobilitás felé való elmozdulást segíti. Pozitív támogatói döntés esetén a megvalósításhoz nem lesz szükség önerő biztosítására. Javaslom, hogy a Közgyűlés hatalmazzon fel a pályázatok benyújtására utólagos beszámolási kötelezettség mellett.

1. Javaslat a Madárbarát település mintaprojekt pályázati felhíváson való részvétel utólagos jóváhagyására

A Magyar Madártani és Természetvédelmi Egyesület pályázatot hirdetett a települések részére Madárbarát település mintaprojekt kialakítására. Olyan önkormányzatok pályázhattak, amelyek lépéseket kívánnak tenni az ember és a természet összhangjának újbóli megteremtéséhez. A nyertes pályázók 1 millió Ft értékben madárvédelmi és természetvédelmi eszközöket, valamint mintakert tanösvényt és 2 éves szaktanácsadást kapnak. A helyszínnel kapcsolatos választás a Pelikán Parkra esett. Pozitív elbírálás esetén az Önkormányzat 100.000,- Ft önerővel járul hozzá a megvalósításhoz a „Fenntarthatósági és Klímapolitikai célok megvalósulása” sorról. A pályázat 2022. június 8. napján került benyújtásra. A döntés a benyújtási határidő lejártát követő 15 napon belül, június végén várható.

Kérem a Tisztelt Közgyűlés utólagos jóváhagyását a pályázaton való részvételhez.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2022. június 16.**

 **/: Dr. Nemény András :/**

**I.**

**Határozati javaslat**

**……../2022. (VI. 27.) Kgy. sz. határozat**

Szombathely Megyei Jogú Város Közgyűlése javasolja, hogy a „Szombathely - Zanat kerékpárút megvalósítása” című projekt esetében a támogatói okirat akként kerüljön módosításra, hogy a támogatott tevékenység utolsó napja 2024. 06. 30., a támogatás felhasználásának végső határideje: 2024. 06. 30. legyen, egyúttal felhatalmazza a polgármestert a Támogatói Okirat módosításának aláírására.

**Felelős:** Dr. Nemény András, polgármester

 Dr. Horváth Attila, alpolgármester

 Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője)

**Határidő:** azonnal

**II.**

**Határozati javaslat**

**……../2022. (VI. 27.) Kgy. sz. határozat**

1. Szombathely Megyei Jogú Város Közgyűlése úgy dönt, hogy BMÖGF/930/2021. számú, Belügyminisztérium mint Támogató által kiadott Támogatói Okiratban nevesített egyes projektelemek megvalósítása érdekében a szükséges önerőt biztosítja azzal, hogy felkéri a polgármestert hogy különbözet kormányzati támogatás terhére történő biztosítása érdekében járjon el.
2. A Közgyűlés felhatalmazza a polgármestert, hogy kezdeményezze a Támogatói Okirat határidejének módosítását, valamint az adatlapon történő változásokat átvezesse.

**Felelős:** Dr. Nemény András, polgármester

 Dr. Horváth Attila, alpolgármester

 Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője,

Kalmár Ervin, a Városüzemeltetési Osztály vezetője)

**Határidő:** azonnal

**III.**

**Határozati javaslat**

**……../2022. (VI. 27.) Kgy. sz. határozat**

Szombathely Megyei Jogú Város Közgyűlése javasolja, hogy a „Gothard-kastély állagmegóvása” című projekt megvalósítási határideje 2023. december 31. dátumra módosuljon, egyúttal felhatalmazza a polgármestert a Támogatói Okirat módosításának kezdeményezésére.

**Felelős:** Dr. Nemény András, polgármester

 Dr. Horváth Attila, alpolgármester

 Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője)

**Határidő:** azonnal

**IV.**

**Határozati javaslat**

**……../2022. (VI. 27.) Kgy. sz. határozat**

Szombathely Megyei Jogú Város Közgyűlése úgy dönt, hogy Szombathely és Vép településeket összekötő kerékpárút megépítése című projekt megvalósításához az önkormányzat 2022. évi költségvetéséről szóló 2/2022. (III.1.) önkormányzati rendelet – 18. sz. melléklet: „Projektek – önerő, hozzájárulás” során a projekt megvalósításához szükséges, támogatáson felüli6.785.333,- Ftösszeget biztosítja.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal

**V.**

**Határozati javaslat**

**……../2022. (VI. 27.) Kgy. sz. határozat**

Szombathely Megyei Jogú Város Közgyűlése úgy dönt, hogy részt kíván venni a Horizon Europe program felhívásra benyújtandó pályázatokban. A Közgyűlés felkéri a polgármestert a pályázatok összeállításával és benyújtásával kapcsolatos intézkedések megtételére azzal, hogy a Közgyűlés 2022. szeptemberi ülésére készítsen tájékoztatót.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

 Nagyné dr. Gats Andrea, a Jogi és Képviselői Osztály vezetője)

**Határidő:** a Közgyűlés 2022. szeptemberi ülése

**VI.**

**Határozati javaslat**

**……../2022. (VI. 27.) Kgy. sz. határozat**

1. Szombathely Megyei Jogú Város Közgyűlése utólagosan jóváhagyja, hogy az Önkormányzat a Magyar Madártani és Természetvédelmi Egyesület által hirdetett Madárbarát település mintaprojekt pályázati felhívásra pályázatot nyújtott be.
2. A Közgyűlés tudomásul veszi, hogy pozitív elbírálás esetén a 100.000 Ft önerő az önkormányzat 2022. évi költségvetéséről szóló 2/2022. (III.1.) önkormányzati rendelet 15. sz. melléklet „Fenntarthatósági és Klímapolitikai Célok megvalósulása” sorából kerül biztosításra.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

 Nagyné dr. Gats Andrea, a Jogi és Képviselői Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal